મુંબઈ: ભારત પાસે પ્રતિભાઓનો વિશાળ સમૂહ છે, જે તેને સેવા ક્ષેત્ર માટે સ્વાભાવિક લાભ આપે છે, એમ રાષ્ટ્રપતિ રામનાથ કોવિંદે મુંબઈના ગોરેગાવ એક્ઝિબિશન સેન્ટરમાં સેવા ક્ષેત્ર પર આયોજિત ચોથા વૈશ્વિક પ્રદર્શનનું ઉદઘાટન કર્યા પછી સંબોધનમાં જણાવ્યું હતું. આ પ્રદર્શનમાં 100 દેશોમાંથી મોવડીઓ આવ્યા છે. સરકાર અને અન્ય હિસ્સાધારકોના આ પ્રયાસથી ભારતીય સેવા ક્ષેત્રની ક્ષિતિજ ઓર વધશે. 12 ચેમ્પિયન ક્ષેત્રોનું લોન્ચ નવું આક્રમક પગલું છે, જેનાથી ભારતીય અર્થવ્યવસ્થા સાથે વૈશ્વિક અર્થવ્યવસ્થામાં પણ યોગદાન મળશે અને નોકરીઓ નિર્માણ થશે.